b'\n_START_ARTICLE_\nOmatidie\n_START_PARAGRAPH_\nOchii compu\xc8\x99i ai artropodelor (insectelor, creve\xc8\x9bilor, c\xc4\x83lug\xc4\x83ri\xc8\x9b\xc4\x83 (Stomatopoda) sau ai miriapodelor) sunt compu\xc8\x99i din unit\xc4\x83\xc8\x9bi numite ommatidia (singular: ommatidium). Un ommatidium con\xc8\x9bine un grup de celule fotoreceptoare \xc3\xaenconjurate de celule de suport \xc8\x99i celule de pigment. Partea exterioar\xc4\x83 a ommatidium-ului este \xc3\xaenconjurat\xc4\x83 cu cornee transparent\xc4\x83. Fiecare ommatidium este inervat de un axon \xc8\x99i astfel trimite creierului un pixel de informa\xc8\x9bie vizual\xc4\x83. Creierul formeaz\xc4\x83 o imagine din aceste elemente independente. Num\xc4\x83rul de ommatidia din ochi depinde de tipul de insect\xc4\x83 \xc8\x99i variaza de la doar c\xc4\x83teva pentru insecte primitive din ordinele Archaeognatha \xc8\x99i Thysanura la c\xc3\xa2teva zeci de mii pentru libelulele din ordinul Anisoptera; aproape 28.000 \xc4\x83n anumite libelule conform Berga \xc8\x99i Hansen (2004), chiar mai mult dup\xc4\x83 alte surse. In jur de 30.000 de ommatidia sunt deasemea prezente pentru anumite molii din ordinul Sphingidae._NEWLINE_Ommatidia au o form\xc4\x83 hexagonal\xc4\x83 \xc3\xaen sec\xc8\x9biune \xc8\x99i sunt de 10 ori mai lungi dec\xc3\xa2t late. Diametrul este mai mare la suprafa\xc8\x9b\xc4\x83. La exterior ommatidia are o cornee sub care este un pseudocon care focalizeaz\xc4\x83 lumina. Cornea \xc8\x99i pseudoconul formeaz\xc4\x83 10% din lungimea extern\xc4\x83 a ommatidium-ului. Restul de 90% este reprezentat prin 6-9 celule fotoreceptoare lungi \xc8\x99i sub\xc8\x9biri, adesea numite celule R \xc3\xaen literatura de specialitate \xc8\x99i numite de la R1 la R9. Celulele R formeaz\xc4\x83 \xc3\xaen comun \xc3\xaen partea central\xc4\x83 un ax, un tub numit rhabdom. La anumite mu\xc8\x99te, rhabdom-ul este separat \xc3\xaen \xc8\x99apte rhabdomere independente. Acest lucru a necesitat modificarea ochiului \xc3\xaen a\xc8\x99a fel \xc3\xaenc\xc3\xa2t fiecare ommatidium are \xc8\x99apte axoni ie\xc8\x99ind din el. Avantajul acestui aranjament este c\xc4\x83 m\xc4\x83re\xc8\x99te numarul de pixeli transmi\xc8\x99i cu un factor de \xc8\x99apte f\xc4\x83r\xc4\x83 a m\xc4\x83ri num\xc4\x83rul de ommatidia._NEWLINE_Datorit\xc4\x83 faptului c\xc4\x83 ochiul compus formeaz\xc4\x83 imaginea din pixeli independen\xc8\x9bi produ\xc8\x99i de ommatidia, este important ca aceasta s\xc4\x83 reac\xc8\x9bioneze doar la activit\xc4\x83\xc8\x9bi care se \xc3\xaent\xc3\xa2mpl\xc4\x83 direct \xc3\xaen fa\xc8\x9ba acesteia. Pentru a preveni lumina \xc8\x99i informa\xc8\x9bia care intr\xc4\x83 din unghi, \xc8\x99ase celule pigment sunt prezente pe laturile hexagonului ommatidiei. Lumina care \xc3\xaentr\xc4\x83 \xc3\xaen unghi este absorbit\xc4\x83 de celula pigment. \xc3\x8en anumite specii care tr\xc4\x83iesc \xc3\xaen condi\xc8\x9bii cu luminozitate sc\xc4\x83zut\xc4\x83, celule pigment sunt retrase permi\xc8\x9b\xc3\xa2nd luminii s\xc4\x83 fie detectate de mai multe ommatidia vecine. Aceast\xc4\x83 adaptare \xc3\xaembun\xc4\x83t\xc4\x83\xc8\x9be\xc8\x99te recep\xc8\x9bia luminii dar scade rezolu\xc8\x9bia._NEWLINE_M\xc4\x83rimea ommatidiei variaz\xc4\x83 de la specie la specie, dar \xc3\xaentre 5 \xc8\x99i 50 micrometri. Rabdom-ul poate avea o sec\xc8\x9biune de sub 2 micrometri.\n_START_SECTION_\nEtimologie\n_START_PARAGRAPH_\n\xc3\x8en limba rom\xc3\xa2n\xc4\x83 cuv\xc4\x83ntul a fost importat din francez\xc4\x83 ommatidie, cu origine \xc3\xaen grecescul ommatidis \xe2\x80\x93 ochi mici.'